Յուլիան սիրում է իր աշխատանքը, քանի որ շփվում է երիտասարդների հետ, ովքեր հասարակության շարժիչ ուժն ու ապագան կերտողներն են: Բացի դրանից՝ տարբեր ծրագրերի շնորհիվ նա շատ է ճամփորդում, ձեռք է բերում նոր ծանոթություններ, ընկերներ, փորձ: Օրինակ՝ բոլորովին վերջերս մասնակցեց «Երիտասարդների ներգրավումը եւ երիտասարդության մասնակցությունն Արեւելյան գործընկերության տարածաշրջանում. Արեւելյան գործընկերության եւ ԵՄ-ում փորձի փոխանակում» համաժողովին, որի ընթացքում Հայաստանը, Վրաստանը, Գերմանիան, Մոլդովան, Բելգիան ներկայացնող երիտասարդների հետ քննարկեցին իրենց երկրներում երիտասարդների առջեւ ծառացած խնդիրները: